**ОДОБРИЛ:………………………………………**

**СТОЯН АНГЕЛОВ СТОЯНОВ**

**И.Д. КМЕТ НА ОБЩИНА ЕЛИН ПЕЛИН**

Съгласно Заповед № 917/16.11.2018 г.

**ОБЯВЛЕНИЕ**

Община Елин Пелин, на основание чл. 14, ал. 1 във връзка с ал. 2 от Закона за общинската собственост, чл. 25, т. 2 във връзка с чл. 28, ал. 1 и Глава седма от Наредба № 4 за реда за придобиване, управление и разпореждане с общинско имущество на Общински съвет – Елин Пелин и в изпълнение на Решение № 1057 по протокол № 41/25.10.2018 г. на Общински съвет – Елин Пелин, обявява публичен търг за отдаване под наем на недвижим имот –общинска собственост, при следните условия:

## Предмет на процедурата:

**Обект за търговия и услуги /магазин/**, с обща застроена площ от 76 кв.м. (седемдесет и шест квадратни метра), изграден в УПИ ІX – За многофункционална сграда, битов комбинат, поща, читалище, кметство, съвет и градина (урегулиран поземлен имот девети, отреден за многофункционална сграда, битов комбинат, поща, читалище, кметство, съвет и градина), кв. 22 (квартал двадесет и две) по плана на с. Равно поле, общ. Елин Пелин, обл. Софийска, при граници и съседи на обекта, съгласно Акт за частна общинска собственост № 5063/27.03.2018 г., вписан в СВ при ЕПРС: от изток – УПИ VIII – 263, кв. 22, улица с о. т. 139а – 139 и улица с о. т. 139 – 80, кв. 22; от запад – улица с о. т. 55 – 56 – 57, кв. 22; от север – УПИ I – 269, УПИ II – 269, УПИ III – 260 и УПИ IV – 262, кв. 22; от юг – улица с о. т. 55 – 98 – 98а – 80а – 80, кв. 22 по плана на с. Равно поле, общ. Елин Пелин, обл. Софйска.

## Срок:

Обектът се отдава под наем за срок от 5 (пет) години.

## Начална цена:

**Началната цена**, определена с Решение № 1057 по протокол № 41/25.10.2018 г. и Решение № 860 по протокол № 35/29.03.2018 г. на Общински съвет – Елин Пелин, е в размер **на 3,00 лв/кв.м.,** или общо **228,00 лв. (двеста двадесет и осем лева и нула стотинки) без ДДС.**

Предлаганата от участниците цена не може да бъде по-ниска от началната цена.

Не се допуска плащане с непарични платежни средства.

## Стъпка на наддаване:

**Стъпката на наддаване** е в размер на **20,00 лв**. (двадесет лева и нула стотинки).

## Условия и ред за закупуване на документация за участие:

Заинтересованите лица могат да закупят **копия от документацията за участие,** съдържаща информация относно огледа на имота, мястото и сроковете за подаване на документи за участие, деня, мястото за провеждане на процедурата, всеки работен ден между 8:00 – 17:00 ч., в „Център за услуги и информация на граждани“ (ЦУИГ) на Община Елин Пелин, срещу заплащане на цена от **150,00 лв.** (сто и петдесет лева и нула стотинки), с вкл. ДДС, за всеки отделен комплект, **най-късно до 17:00 ч. на 14.12.2018 г., включително.**

## Извършване оглед:

**Оглед на имота** може да се извършва всеки работен ден от 8:00 ч. до 17:00 ч., най-късно до 17:00 ч. на 14.12.2018 г., включително, след закупуване на документация за участие и предварителна заявка, подадена до Кмета на Общината, не по-късно от два дни преди желаната за оглед дата.

## Депозит за участие:

За да бъдат допуснати до участие, заинтересованите лица трябва да внесат в срока за представяне на документи, **депозит в размер на 700,00 лв.** (седемстотин лева и нула стотинки), вносими по банков път, по сметка на Община Елин Пелин, както следва:

**„Общинска банка” АД**

**IBAN: BG 29 SOMB 9130 33 583 285 00**

**BIC: SOMBBGSF**

Депозитът служи като гаранция за сериозността на намерението да се участва в процедурата и се връща след приключването му.

Не се връща депозита на участниците, които са подали заявления за участие, но не се явят на процедурата или откажат да участват в наддаването, на участник, който е спечелил процедурата, но откаже да сключи договор, както и в случай че участник в процедурата подаде жалба срещу заповедта за класиране – до окончателното решаване на спора от сезирания с него орган (областен управител, съответно компетентен съд).

## Срок и място за подаване на документи за участие:

Заинтересуваните лица могат да представят **документи за участие в процедурата** всеки работен ден между 8:00 – 17:00 ч., в „Център за услуги и информация на граждани“ (ЦУИГ) на Община Елин Пелин, **най-късно до 17:00 ч. на 14.12.2018 г., включително**.

Лицата, които не са подали документи до изтичане на посочения срок няма да бъдат допуснати до участие.

## Място, ден и час за провеждане на процедурата: на 17.12.2018 г. от 10:00 ч. в административната сграда на Община Елин Пелин, в гр. Елин Пелин, Софийска област, пл. „Независимост“ № 1, в заседателната зала, етаж № 1.

## В случай че на посочената в т. 9 дата не се явят участници, процедурата ще се проведе на 28.12.2018 г., от 10:00 ч., като закупуването на документация за участие, внасянето на депозит за участие, огледи и подаване на заявления за участие, ще се извършват до 17:00 ч. на 27.12.2018 г., включително.